Author: dvoranova
Last saved by: agenda0
Company: Urad vlady SR

ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									    Na rokovanie vlády SR
									    19. septembra 2001
							                           K materiálu č. 5713/2001 
                                                                                                             a dodatku  č. 5713/2001 
									    K bodu č. 17

S T A N O V I S K O
k návrhu nariadenia vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody na rádiové zariadenia a koncové telekomunikačné zariadenia - k novému zneniu a dodatku
________________________________________________________________

I
	Návrh nariadenia vlády Slovenskej republiky, ktorým sa ustanovujú pod-robnosti o technických požiadavkách a postupoch posudzovania zhody na rá-diové zariadenia a koncové telekomunikačné zariadenia predkladá na rokovanie vlády Slovenskej republiky v novom znení s dodatkom minister dopravy, pôšt a telekomunikácií Slovenskej republiky J. Macejko.

II
	Základným cieľom predkladaného návrhu nariadenia vlády, ktoré je vyko-návacím predpisom k zákonu č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov je novým spôsobom upraviť podmienky a postupy uvádzania určeného okruhu te-lekomunikačných zariadení na trh a do prevádzky. Ide o transpozíciu smernice č. 1999/5 ES o rádiových zariadeniach a koncových telekomunikačných zariade-niach a vzájomnom uznávaní ich zhody.
	Legislatívna rada vlády Slovenskej republiky prerokovala návrh naria-denia vlády 15. mája a 14. augusta 2001 a odporučila vláde návrh nariadenia schváliť s tým, že na rokovanie vlády bude predložený v novom znení, v ktorom budú jej pripomienky a odporúčania zapracované.

	Nové znenie návrhu nariadenia vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody na rádiové zariadenia a koncové telekomunikačné zariadenia bolo z roko-vania vlády Slovenskej republiky 5. septembra 2001 stiahnuté z dôvodu doda-točných zásadných pripomienok uplatnených Ministerstvom vnútra Slovenskej republiky a Ministerstvom obrany Slovenskej republiky.
	Ministerstvo dopravy, pôšt a telekomunikácií Slovenskej republiky za týmto účelom zvolalo 11. septembra 2001 poradu so zástupcami Ministerstva vnútra Slovenskej republiky a Ministerstva obrany Slovenskej republiky, ktorej sa za Ministerstvo obrany Slovenskej republiky nikto nezúčastnil.
	Na základe súhlasného stanoviska zúčastnených strán bolo znenie § 9 ods. 4 predloženého dodatku návrhu nariadenia vlády upravené tak, že sa za slovami „funkčné zariadenie“ čiarka nahradzuje slovom „a“.
	Ministerstvo dopravy, pôšt a telekomunikácií Slovenskej republiky záro-veň v predloženom dodatku tohto návrhu nariadenia vlády predkladá návrh aj na úpravu § 9 ods. 3, ide o vypustenie druhej vety z pôvodného znenia tohto usta-novenia za účelom implementácie čl. 7 ods. 5 smernice. Navrhovaná úprava rea-guje na rokovanie expertov Európskej komisie uskutočnené k tejto problema-tike 26. júna 2001 v Bruseli. 

III
	Úrad vlády Slovenskej republiky sekcia vládnej legislatívy konštatuje, že do predloženého nového znenia návrhu nariadenia vlády predkladateľ zapraco-val všetky pripomienky a odporúčania legislatívnej rady a do dodatku zapra-coval dodatočné zásadné pripomienky Ministerstva vnútra Slovenskej republiky a Ministerstva obrany Slovenskej republiky a tiež pripomienky Európskej ko-misie. Sekcia vládnej legislatívy, preto odporúča vláde návrh nariadenia vlády v predloženom novom znení a dodatkom  s c h v á l i ť  s týmito pripomienkami:
- v názve nariadenia vlády sa slova „SR“ nahradia slovami „Slovenskej repub-liky“,
- v dôvodovej správe k dodatku sa za slovami „Súčasne MDPT SR predkladá návrh na úpravu § 9“ slová „ods. 4“ nahradia slovami „ods. 3“ v celom ďalšom texte dôvodovej správy.

Bratislava 18. septembra 2001
Vypracovala: J. Fischerová

								      Štefan  G r m a n
								       generálny riaditeľ
								sekcie vládnej legislatívy